## Odluka o izmjenama i dopunama Odluke o osnovama za sklapanje ugovora o provođenju zdravstvene zaštiti iz obveznog zdravstvenog osiguranja

### NN 6/2011 (14.1.2011.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštiti iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

107

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) Upravno vijeće Hrvatskog zavoda za zdravstveno osiguranje na 18. sjednici održanoj 12. siječnja 2010. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguraja (»Narodne novine« broj 43/10., 71/10., 88/10., 124/10. i 1/11.) u članku 15. stavku 1. iza rednog broja 11. dodaje se novi redni broj 12. koji glasi:

»12. sanitetski prijevoz«

Dosadašnji redni brojevi 12. i 13. postaju redni brojevi 13. i 14.

Članak 2.

Iza članaka 21. dodaje se novi članak 21.a koji glasi:

»Članak 21.a

Osnova za ugovaranje sanitetskog prijevoza je broj utvrđenih timova po županiji/Gradu Zagrebu.«

Članak 3.

U članku 58. stavku 1. naziv Tablice 1.10 i Tablica 1.10 mijenjaju se i glase:

»Tablica 1.10. Godišnja vrijednost standardnog tima i iznos po stanovniku/osiguranoj osobi za djelatnost hitne medicine i stanitetskog prijevoza te godišnja vrijednost standardnog tima za ljekarničko, dentalnoi posebno dežurstvo

|  |  |  |  |  |  |
| --- | --- | --- | --- | --- | --- |
| Red. broj | VRSTA ZDRAVSTVENE ZAŠTITE | STANDARD (br. stanovnika/ osig. osoba po timu) | GODIŠNJA VRIJEDNOST STANDARDNOG TIMA u kn | | PUTNI TROŠAK |
| po stanovniku/ osig. osobi | po standardnom timu |
| 0 | 1 | 2 | 3 | 4 | 5 |
| 1. | Hitna medicina |  |  |  |  |
| 1.1. | Standardni tim HM | od 35.000 nadalje |  | 598.625,32 | 15% cijene 1 litre benzina Eurosuper 95 |
| 1.2. | Standardni tim dežurstva po punktu | do 35.000 |  | 1.050.968,31 | 15% cijene 1 litre benzina Eurosuper 95 |
| 1.3. | Standardni tim pripravnosti po punktu | do 35.000 |  | 318.197,92 |  |
| 1.4. | Standardni tim sanitetskog prijevoza |  |  | 457.561,63 | 15% cijene 1 litre benzina Eurosuper 95 |
| 1.5. | Standardni tim prijavno dojavne jedinice | od 35.000 do 60.000 |  | 139.502,76 |  |
| 1.6. | Standardni tim prijavno-dojavne jedinice za regionalne centre | od 250.000 nadalje |  | 241.893,82 |  |
| 1.7. | Hitna medicina i sanitetski prijevoz \*\* | 35.000 | 137,45 |  |  |
| 1.8. | Hitna medicina\*\*\* | 35.000 | 94,33 |  |  |
| 1.9. | Standardni tim sanitetskog prijevoza\*\*\* |  |  | 240.497,06 | 15% cijene 1 litre benzina Eurosuper 95 |
| 2. | Dežurstvo u ljekarništvu |  |  | 499.485,96 |  |
| 3. | Posebno dežurstvo u djelatnosti opće/obiteljske medicine i zdravstvene zaštite predškolske djece | 60.000\* |  | 151.026,20 |  |
| 4. | Dežurstvo u dentalnoj zdravstvenoj zaštiti (polivalentnoj) | regionalni centar |  | 768.126,00 |  |

\* broj osiguranih osoba

\*\* množi se s koeficijentom iz Tablice 1.11.

\*\*\* odnosi se na ustanove koje ugovaraju hitnu medicinu i sanitetski prijevoz kao samostalne djelatnosti«.

Članak 4.

Ova Odluka stupa na snagu danom objave u »Narodnim novinama«.

Klasa: 025-04/11-01/2

Urbroj: 338-01-01-11-1

Zagreb, 12. siječnja 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Odluka, NN 6/2011-107